cyanic-selkie/wikianc huggingface dataset:
Harmaakaihi
Suomessa keskimääräinen kaihileikkauspotilas on 72–74-vuotias. Sairautta esiintyy harvinaisempana myös nuoremmilla henkilöillä, joilla sen monesti aiheuttaa jokin muu sairaus tai ikään liittymättömät riskitekijät. Lääkehoitoa ei ole, mutta sairauden näkökyvylle aiheuttama haitta on korjattavissa leikkauksella varsin tehokkaasti. Lisävaikutuksena on joskus ollut se, että potilas on onnistuneen leikkauksen jälkeen voinut jättää siihen asti käyttämänsä lukulasit pois.
Public Broadcasting Service
Verkon omistavat sen jäsenasemat, joita on noin 350. Asemat myös vastaavat verkon rahoituksesta yhdessä Corporation for Public Broadcastingin kanssa, joka puolestaan saa rahoituksensa Yhdysvaltain liittovaltiolta. PBS:ää seuraa viikoittain noin 65 miljoonaa katselijaa.
National Educational Television (NET) oli julkisen palvelun televisioverkko ennen Public Broadcasting Serviceä ja se toimi vuosien 1952 ja 1970 välillä. NET aloitti toimintansa 4. marraskuuta 1952 ja toiminta kesti aina 4. lokakuuta 1970 asti.
Julkisen palvelun radiotoiminnasta Yhdysvalloissa vastaa National Public Radio.
Tony Melville
Anthony "Tony" Robin Melville (16. toukokuuta 1952 Liverpool, Iso-Britannia) on suomalais-brittiläinen lehtori, joka tunnetaan myös televisio-ohjelmista Tonyn bistro, Tonyn matkaeväät - Irlanti, sekä Tarinoita Suomesta. Melville on asunut Suomessa vuodesta 1975 ja hän on Suomen kansalainen. Hän on toiminut englannin kielen lehtorina Jyväskylän yliopistossa vuodesta 1979. Melville on toiminut SDP:n edustajana Jyväskylän kaupunginvaltuustossa 1997-2008, varavaltuutettuna 2009–2013 ja uudelleen valtuustossa vuodesta 2013 lähtien. Hän ollut mukana lukuisissa muissakin paikallisissa luottamustoimissa. Hänet valittiin kaupunginvaltuustoon myös vuoden 2017 kuntavaaleissa.
Tony Melville valittiin Keski-Suomen sairaanhoitopiirin hallituksen puheenjohtajaksi kaudelle 2021-2022 Keski-Suomen sairaanhoitopiirin kokouksessa 21. syyskuuta 2021.
Károly Sterk
Károly Sterk (19. syyskuuta 1881 − 10. joulukuuta 1946) oli unkarilainen shakinpelaaja.
Sterk pelasi Unkarin joukkueessa shakkiolympialaisissa Pariisissa 1924, Budapestissa 1926 ja Prahassa 1931.
Wilhelm Stenhammar
200px|thumb|right|Wilhelm Stenhammar Carl Wilhelm Eugen Stenhammar (7. helmikuuta 1871 Tukholma – 20. marraskuuta 1927 Jonsered, Partillen kunta, Länsi-Götanmaa) oli ruotsalainen säveltäjä, pianisti ja kapellimestari.
Stenhammar syntyi Tukholmassa ja oli nuoruudessaan saksalaisten säveltäjien, kuten Richard Wagnerin ja Anton Brucknerin, ihailija. Myöhemmin hän sai vaikutteita myös muilta pohjoismaalaisilta säveltäjiltä, kuten Jean Sibeliukselta ja Carl Nielseniltä. Stenhammar aloitti opintonsa Tukholmassa ja jatkoi niitä Berliinissä. Hän oli Sibeliuksen läheinen ystävä, ja tämä omisti Stenhammarille 6. sinfoniansa.
Stenhammar toimi vuosina 1906–1922 Göteborgin sinfoniaorkesterin taiteellisena johtajana ja ylikapellimestarina. Häntä seurasi tässä virassa Tor Mann. Stenhammar toimi vuonna 1909 musiikinjohtajana myös Uppsalan yliopistossa. Hänen tuotantoonsa kuuluu muiden muassa kolme sinfoniaa, kaksi pianokonserttoa, neljä pianosonaattia, viulusonaatti ja kuusi jousikvartettoa.
Rock On (Mudin albumi)
Rock On on brittiläisen Mud-yhtyeen vuonna 1978 julkaistu viides studioalbumi, ja samalla ensimmäinen, jonka julkaisi RCA Records. Albumi oli muusikillisesti paria edeltäjäänsä kaupallisempi ja eräänlainen sekoitus yhtyeen vanhaa ja silloista tyyliä.
Albumi on yhtyeen ensimmäinen, jonka tuottamiseen on osallistunut useampi kuin yksi henkilö. Levyllä vierailee kosketinsoittaja Brian Tatum.
Vuonna 2009 albumi julkaistiin CD-levynä yhdessä As You Like It -levyn kanssa.
Rikoskonkurrenssi
Rikoskonkurrenssi on rikosten yhtymistä käsittelevien oppien kokonaisuus, joka jakautuu edelleen rikosten yksiköintiin, lainkonkurrenssiin sekä esi- ja jälkitekojen rankaisemattomuuteen. Rikosten yhtymisenäkin tunnettu rikoskonkurrenssi on määritelty "...saman henkilön syyksi luettavien useamman kuin yhden rikoksen kokonaisuuden jäsentämi[seksi]." Rikoskonkurrenssista on kuitenkin erotettava seuraamuskonkurrenssi, jolla tarkoitetaan rangaistus ten yhteen laskemista ja yhdistämistä koskevaa problematiikkaa. Saman henkilön syyksi luettavien yhtä useamman rikoksen kokonaisuuden jäsentelyä suoritetaan yllä mainittujen rikoskonkurrenssin alaisten oppien avulla.
Rikosten yksiköinti
Rikosten yksiköinti pyrkii vastaamaan kysymykseen siitä, kuinka monta kertaa tietyn menettelyn voidaan katsoa täyttäneen saman rikosnimikkeen tunnusmerkistö n. Nyttemmin edesmennyt rikosoikeuden professori Pekka Koskinen on aikanaan kiteyttänyt yksiköinnin ongelman seuraavasti: "…monissa rikostunnusmerkistöissä vain kuvataan tietty suhtautumistyyppi, mutta jätetään ilmaisematta, kuinka paljon tällaista suhtautumista on mahdollista katsoa tunnusmerkistön yksinkertaiseksi toteuttamiseksi, yhdeksi rikokseksi.” Yksiköintiratkaisu pyritään tekemään kulloisenkin tunnusmerkistön pituus- ja poikittaissuuntaista ulottuvuutta luotaamalla. Pituussuuntaisella ulottuvuudella tarkoitetaan lähinnä tunnusmerkistönmukaisen menettelyn ajallista ulottuvuutta; voidaanko ajallisesti toisiaan seuraavia tekoja yhtäältä pitää yhtenä rikoksena ja kuinka kauan aikaa tekojen välillä saa toisaalta kulua, että teot voidaan yhä tulkita oikeudellisesti toisiaan seuraaviksi? Poikittaissuuntaiseksi ulottuvuudeksi käsitetään useamman eri oikeudellisesti suojatun edun loukkaaminen samalla, vain yhden kriminalisoinnin tunnusmerkistön täyttävällä menettelyllä. Tältä osin olennaisena on oikeuskäytännössä pidetty rikoksen henkilöön erottamattomasti kohdistuvaa luonnetta. Rikoksen kohdistuessa tarkkarajaisina pidettyihin, välittömästi henkilöön liittyviin oikeushyviin kuten muun muassa ihmishenkeen, seksuaaliseen itsemäärämisoikeuteen, terveyteen tai kunniaan ja vapauteen, yksiköidään menettely lähtökohtaisesti asianomistajien lukumäärän perusteella. Henkilöön erottamattomasti kohdistuvista rikoksista on erotettava muut rikokset, joilla loukataan oikeudellisesti suojattuja mutta ”persoonattomia” etuja, kuten varallisuutta, kotirauhaa tai virkatointen häiriötöntä hoitoa. Persoonattomia oikeudellisesti suojattuja etuja loukattaessa asianomistajien määrä ei suoraan vaikuta yksiköintiin.
Rikosten yksiköintiharkintaa ohjaa niin sanottu luonnollinen katsantokanta. Korkein oikeus on ratkaisussaan KKO 2018:17 lausunut seuraavasti: ”Voimassa olevaan lakiin ei sisälly säännöstä, joka koskisi yksittäisten tekojen katsomista yhdeksi tai useammaksi rikokseksi, vaan kysymys on jätetty viime kädessä oikeuskäytännössä ratkaistavaksi. Oikeuskäytännössä arvioinnin lähtökohdaksi on otettu lain esitöissä mainitun mukaisesti niin sanottu luonnollinen katsantokanta…” Luonnollinen katsantokanta muodostuu erilaisista arviointikriteereistä, joita vasten tunnusmerkistön sanamuotoa tulkitaan. Yhden ja useamman saman rikoksen rajanvedossa merkityksellisenä on pidetty tekojen ajallista ulottuvuutta sekä toisaalta toiminnan luonnetta; onko toiminta ollut yhtenäistä vai onko kyse ollut selvästi erillisistä teoista? Mainittujen ohella myös säännösten sanamuodon, sääntelyn suojaamien arvojen, sääntelyn pyrkimysten, asianomistajien määrän ja tekojen motivaatioperustan on katsottu vaikuttavan luonnollisen katsantokannan muodostukseen.
Esimerkkejä
Esimerkki rikosten yksiköintiongelmasta olisi tilanne, jossa henkilö kadulla kävellessään rikkoo kahdeksan pysäköidyn auton ikkunalasit yksi kerrallaan. Tuleeko menettelyä tarkastella yhtenä vai useampana vahingontekona? Muuttuuko tilanne jos autot omistaa yksi ja sama henkilö? Ottaen huomioon, että vahingonteko on persoonattomaan oikeushyvään eli varallisuuteen kohdistuva rikos, lienee yksiköinti vain yhdeksi vahingonteoksi mahdollista riippumatta siitä, onko rikoksella yksi vai useampi asianomistaja. Sen sijaan jos henkilö pahoinpitelee kahta eri ihmistä, on kyse kahdesta erillisestä pahoinpitelyrikoksesta.
Lainkonkurrenssi
Lainkonkurressilla tarkoitetaan tilannetta, jossa tietty menettely täyttää useamman kuin yhden rikoksen tunnusmerkistön. Opin avulla ratkaistaan sovelletaanko tällaiseen tilanteeseen yhden vai useamman eri rikosnimikkeen tunnusmerkistöjä. Samaan menettelyyn yhtäaikaisesti soveltuvien säännösten välinen suhde on usein sellainen, että yhden soveltaminen tekee muiden soveltamisesta epätarkoituksenmukaista ja oikeudellisesti mahdotonta. Yleiset normiristiriidan ratkaisusäännöt riittävät monasti oikeuttamaan tietyn säännöksen soveltamisen ja toisen sivuuttamisen. Toisinaan näin ei kuitenkaan ole ja menettelyn tarkastelemista yhtenä tai useampana eri rikoksena joudutaan aidosti pohtiman. Tällöin punninta kohdistuu säännösten suojaamien oikeudellisten etujen päällekkäisyyteen. Mikäli yhden rangaistussäännöksen soveltaminen riittää kattamaan kaiken menettelyyn sisältyneen rikospahan, ei useamman säännöksen yhtäaikainen soveltaminen ole tarkoituksenmukaista, vaikka menettely sinänsä täyttäisikin useamman rikosnimikkeen tunnusmerkistöt.
Esimerkkejä
Yksinkertainen esimerkki toisen tunnusmerkistön syrjäyttävästä tunnusmerkistöstä on moottorikulkuneuvon käyttövarkaus (RL 28:9 a) suhteessa luvattomaan käyttöön (RL 28:7). Kumpikin tunnusmerkistö edellyttää toisen omaisuuden luvatonta käyttöä, mutta moottorikulkuneuvon käyttövarkaus tulee sovellettavaksi vain, jos omaisuus on moottorikäyttöinen kulkuneuvo. Luvattoman käytön rangaistussäännöstä puolestaan ei sovelleta menettelyyn, joka täyttää moottorikulkuneuvon käyttövarkauden tunnusmerkistön, vaikka myös luvattoman käytön tunnusmerkistön mukainen menettely on sinänsä käsillä. Näin sen vuoksi, että moottorikulkuneuvon käyttövarkauden kriminalisointia säädettäessä on jo otettu huomioon myös luvattoman käytön tunnusmerkistön toteuttamisen käsittämä rikospaha.
Esi- ja jälkitekojen rankaisemattomuus
Esi- ja jälkitekojen rankaisemattomuus merkitsee tietyn tunnusmerkistön täyttävän teon rangaistavuuden arviointia esi- tai jälkitekona jonkin toisen tunnusmerkistön sisällä. Oppi aktualisoituu tilanteissa, joissa pääteon katsotaan kattavan tapahtumainkulkuun sisältyvät muut kriminalisoidut menettelyt. Esi- ja jälkitekojen tulee kuitenkin sisältyä päätekoon, jotta ne jätetään opin mukaisesti itsenäisesti rankaisematta. Rankaisemattomina esi- ja jälkitekoina voidaan pitää paitsi päätekoa välttämättä seuraavia tai edeltäviä tekoja myös päätekoa säännönmukaisesti seuraavia tai edeltäviä toimia.
Esimerkkejä
Rankaisemattomana jälkitekona voidaan mainita menettely, jossa henkilö kohdistaa varkauden tunnusmerkistön mukaisesti hankkimaansa omaisuuteen kätkemisrikoksen tunnusmerkistöä toteuttavaa menettelyä. Varkauden tunnusmerkistön tulee katsoa subsumoivan samaan omaisuuteen kohdistuneen kätkemisrikoksen, mikäli kätkemisrikoksen tunnusmerkistön mukaisesta menettelystä on vastannut omaisuuden alkuperäinen anastaja. Kätkemisrikoksen tunnusmerkistön täyttävä menettely lienee päätekoa, eli tässä tapauksessa varkautta, säännönmukaisesti seuraava toimi. Vastaavasti rankaisemattomana esitekona voidaan pitää avaimien anastamista, mikäli tekijä pian tunkeutuu sanottuja avaimia käyttäen asuntoon ja anastaa sieltä toiselle kuuluvaa irtainta omaisuutta.
Jan Pieterszoon Sweelinck
thumb|Jan Pieterszoon Sweelinck veljensä Gerrit Pietersz Sweelinkin 1606 maalaamassa muotokuvassa.
Jan Pieterszoon Sweelinck (1562–16. lokakuuta 1621) oli alankomaalainen säveltäjä, urkuri ja pedagogi.
Sweelinck syntyi Deventerissä. Monet hänen sukulaisensa vaikuttivat musiikin alalla, ja hän sai opetusta Jan Willemszoon Lossyltä ja Gioseffo Zarlinolta.
Leave Scars
Leave Scars on yhdysvaltalaisen metalliyhtyeen Dark Angelin kolmas albumi vuodelta 1989.
Kappaleet
Kaikki kappaleet säveltänyt Jim Durkin & Gene Hoglan, ellei toisin mainita.
Apualus
Apualus on laivaston alus, joka on suunniteltu tukemaan taistelualuksia erilaisissa tehtävissä ja operaatioissa. Niitä ei ole suunniteltu taistelutehtäviin, vaikka niillä voikin olla aseistusta. Aseistus on normaalisti vain oma suojaa varten.
High Voltage (vuoden 1975 albumi)
Albumilta julkaistiin single ”Love Song (Oh Jene)” / ”Baby, Please Don’t Go”.
Äänitykset
Albumi äänitettiin noin kymmenen yön aikana, keikkojen jälkeen, keskiyöstä varhaiseen aamuun. Tuottajana toimivat entiset The Easybeats -jäsenet George Young ja Harry Vanda, joista Young soitti albumilla bassoa monien keikkojen tapaan. Rumpuja kuudella levyn kahdeksasta kappaleesta soittaa The 69’ers -yhtyeen Tony Currenti.
Kappaleet
A-puoli
B-puoli
Suomen Metodistikirkko
Suomen Metodistikirkko kuuluu samaan piispanalueeseen muun muassa muiden Pohjoismaiden metodistikirkkojen kanssa. Suomen Metodistikirkkoa johtaa Pohjoismaiden ja Baltian maiden yhteinen piispa, tanskalainen Christian Alsted. Häntä edelsi norjalainen Øystein Olsen.
Metodistikirkko on jäsenenä sekä Suomen vapaakristillisessä neuvostossa että Suomen ekumeenisessa neuvostossa.
Historia
Metodismi levisi Suomeen 1850- ja 1860-luvuilla lähinnä merimiesten ja Amerikan-siirtolaisten kautta. Toiminta painottui ruotsinkieliselle Pohjanmaalle. Ensimmäinen virallinen metodistiseurakunta perustettiin Vaasassa 1881. Metodistit järjestäytyivät omaksi uskontokunnakseen vuonna 1892 silloisen eriuskolaislain nojalla.
1800- ja 1900-lukujen taitteessa metodismi alkoi levitä myös suomenkielisten keskuuteen sekä Sisä-Suomen kaupunkeihin ja teollisuusyhdyskuntiin. Vuonna 1911 Suomen metodistit itsenäistyivät Ruotsin metodistikirkosta ja perustivat oman itsenäisen vuosikonferenssinsa. Uskonnonvapauslain tultua voimaan vuonna 1923 joutuivat metodistit järjestäytymään uudelleen. Uuden lain nojalla rekisteröitiin Suomen Piispallinen Metodistikirkko vuonna 1925. Siihen kuului myös ruotsinkielinen Suomen Metodistikirkon ruotsalainen osasto. Myöhemmin tämä itsenäistyi nimellä Finlands svenska metodistkyrka.
Ylämaan metodistiseurakunta liitettiin Lappeenrannan metodistiseurakuntaan vuonna 1988. 2010-luvulla Pirkkalassa toiminut metodistiseurakunta on sittemmin lakkautettu.
Vilho Rantanen (toimittaja)
Elämä
Vilho Rantanen syntyi vuonna 1902 tuolloin Ulvilaan kuuluneessa Porin esikaupungissa Toejoella. Sisällissodan aikana hänen kaksi vanhempaa veljeään kaatui punakaartin riveissä taistellessaan. Myös Rantanen olisi halunnut liittyä Porin punakaartiin, mutta syvästi uskonnollinen isä ei päästänyt vasta 15-vuotiasta poikaa rintamalle. Metallimiehenä Porin konepajalla työskennellyt Rantanen liittyi Sosialidemokraattiseen nuorisoliittoon 1919 ja sosialidemokraattiseen puolueeseen sekä Porin työväenyhdistykseen 1923.
Vuosina 1925–1926 Rantanen opiskeli Työväen Akatemiassa, jonka jälkeen hän siirtyi vuonna 1927 toimittajaksi Uuteen Aikaan. Lehden päätoimittajana Rantanen työskenteli vuodet 1938–1967. Hän kirjoitti lehteen kolumneja muun muassa nimimerkeillä ”Palsta-Ville”, ”Junior” ja ”Kille”.
Rantanen kuului pitkään Porin kaupunginvaltuustoon ja oli sen puheenjohtaja vuodet 1947–1968. Kaupunginjohtaja Martti J. Ekblomin kuoltua keväällä 1962 hän toimi puoli vuotta myös Porin vt. kaupunginjohtajana. Valtakunnallisia luottamustehtäviä Rantasella oli muun muassa Suomen Kaupunkiliiton hallituksessa sekä Pohjola-Nordenin johtokunnassa.
Perhe
Rantasen isä oli ajomies Juho Vihtori Rantanen ja äiti Hilma Vilhelmiina (Miina) Knut. Hän avioitui Aune Esteri Videmanin kanssa vuonna 1934. Vilho Rantasen kaksoisveli Frans ”Friku” Rantanen (k. 1971) oli myös Uuden Ajan toimittaja. Lisäksi hän toimi muun muassa Porin Työväen Teatterin johtokunnan puheenjohtajana ja ohjasi teatterille useita näytelmiä.
Planetaarinen ruokavalio
Tavoitteet
Siirtyminen planetaariseen ruokavalioon on välttämätöntä Pariisin ilmastosopimuksen ja YK:n kestävän kehityksen tavoitteiden (Agenda 2030) saavuttamiseksi.
Ruokasuositukset
Planetaarisessa ruokavaliossa on määritelty aiempiin suosituksiin verrattuna suuria rajoituksia lihan, meijerituotteiden ja tärkkelyspitoisten vihannesten, erityisesti punaisen lihan, kulutukseen. Tavoitteena ei ole vain pienentää liha- ja meijeriteollisuuden aiheuttamia ympäristövaikutuksia, vaan myös edesauttaa lihan ja meijerituotteiden yhteydessä nautittujen tyydyttyneiden rasvojen ja sokerin määrän vähentymistä. Planetaarisen ruokavalion mukaiset suositukset esimerkiksi punaiselle lihalle ja maitotuotteille ovat merkittävästi alhaisemmat kuin nykyiset suomalaiset ruokasuositukset.
Ruokavaliossa on myös muita rajoituksia hedelmien, vihannesten, palkokasvien, jyvien ja öljyjen käyttöön, mikä johtuu siitä, että ruokavaliossa syödään noin 2500 kaloria päivässä. Ruokavalion pääpaino on kuitenkin lihan, kananmunien, maitotuotteiden ja tärkkelyspitoisten vihannesten vähentämisessä.
Mediahuomio
Brittiläinen sanomalehti The Guardian ja Yhdysvaltain uutistoimisto CNN ovat antaneet ruokavaliolle positiivista huomiota. Puolalainen ostoslista-sovellus Listonicin mukaan ruokavalio on hyvä sekä terveydelle että ympäristölle. Suomessa sekä Yle että isot kauppaketjut ovat nostaneet planetaarista ruokavaliota esiin.
Jatkotutkimukset
International Food Policy Research Institute:n ja Tuftsin yliopiston tutkijat laskivat, että noin 1,6 miljardin ihmisen kaikki käytettävissä olevat tulot eivät riittäisi kustantamaan EAT-Lancet-komission planetaarisen ruokavalion hintaa. Jatkotutkimus julkaistiin Lancet Global Health tiedelehdessä marraskuussa 2019.
The House of the Rising Sun
The House of the Rising Sun on kansanlaulu Yhdysvalloista. Se tunnetaan myös nimillä House of Rising Sun ja Rising Sun Blues. Kappaleen menestynein versio oli englantilaisen rockyhtye The Animalsin tekemä rocksovitus vuonna 1964. Tämä kappale oli hitti Yhdistyneessä kuningaskunnassa, Yhdysvalloissa, Ruotsissa, Suomessa ja Kanadassa.
Luettelo Sega 32X -peleistä
Tämä on luettelo Sega 32X ja Mega-CD 32X/Sega CD 32X -peleistä.
Carcassonne: Kivikausi
thumb|Lopuillaan oleva Carcassonne: Kivikausi -peli. Etualalla pisteenlaskulauta. Carcassonne: Kivikausi on Carcassonne-sarjaan kuuluva lautapeli. Alkuperäisen Carcassonnen tavoin pelissä on helposti ja nopeasti omaksuttavat säännöt. Peruspeliin verrattaessa tähän peliin on valmiiksi luotu sellaisia pelinkulkuun vaikuttavia elementtejä, jotka alkuperäisessä versiossa saavutetaan vasta lisäosien avulla. Lisäksi pisteiden lasku tapahtuu käyttäen hieman eroavaisia sääntöjä. Pelin on suunnitellut alkuperäisenkin Carcassonnen suunnitellut Klaus-Jürgen Wrede ja se julkaistiin 2002.
Pelissä rakennetaan kivikautista maailmaa asettelemalla pelilaattoja pelipöydälle. Pelin edetessä laatoista rakentuu jokia, metsiä ja niittyjä. Jokilaatoissa voi olla järviä, joissa on kaloja, ja jokilaatat muodostavat vielä vesistöjä. Pelaajalla on käytettävissään kahdenlaisia pelinappuloita: seitsemän seuraajaa ja kaksi majaa.
Pelin kulku
Pelin alussa pelialueelle laitetaan aloituslaatta, minkä jälkeen ensimmäisenä vuorossa oleva pelaaja ottaa laattapakasta pelilaatan. Pelilaatta tulee sitten asettaa pelialueelle siten, että laatan yksi sivu on kiinni aloituslaatan sivussa sääntöjen mukaisesti. Tämän jälkeen pelaaja päättää, haluaako hän sijoittaa yhden käytettävissä olevista pelinappuloistaan asettamalleen laatalle sopivaksi katsomaansa kohtaan. Seuraajan voi laittaa joko joelle kalastajaksi, metsään keräilijäksi tai niitylle metsästäjäksi. Majan voi asettaa vain joelle tai järvelle. Tällöin kyseinen resurssi on varattu kyseiselle pelaajalle, eivätkä muut pelaajat saa laittaa omia pelinappuloitaan kyseiselle resurssille sen laajetessa pelialueen mukana (poikkeuksena majan saa laittaa joelle, jossa on vastapelaajan seuraaja ja päinvastoin, maja varaa sen vesistön jolla se on). Tämän jälkeen vuoro siirtyy seuraavalle pelaajalle ja hän ottaa uuden laatan pakasta ja asettaa sen samoin osaksi pelialuetta ja harkitsee pelinappulan asettamista asettamalleen laatalle.
Pelin edetessä pelialueella valmistuu jokia sekä metsiä, jotka pisteytetään sille pelaajalle, jolla on seuraaja kyseisessä resurssissa. Valmistunutta resurssia varannut seuraaja siirtyy takaisin pelaajan varastoon ja voidaan käyttää uudelleen. Jos kahdella tai useammalla pelaajalla on seuraajia kyseisissä resurssissa (erilliset resurssit voivat kasvaa yhdeksi ja samaksi resurssiksi), se jolla on eniten seuraajia resurssilla, kerää pisteet. Jos taas seuraajia on yhtä monta, kaikki saavat resurssista täydet pisteet. Mikäli seuraajaa ei valmistuneessa resurssissa ole, pisteitä ei jaeta. Valmistuneessa metsässä voi olla kultahippu, saa metsän valmistanut pelaaja vetää bonuslaatan bonuslaattapakasta ja pelata sen saman tien pelialueelle noudattaen tavallisten pelilaatojen asettelusääntöjä.
Niityt ja vesistöt pisteytetään vasta kunnes kaikki käytettävissä olevat pelilaatat on käytetty, jolloin peli päättyy ja suoritetaan lopullinen pistelasku. Näin ollen niityille asetetut seuraajat ja vesistöihin laitetut majat säilyvät asetetulla paikallaan pelin loppuun saakka. Lopullisessa pistelaskussa jätetään kaikki keskeneräiset joet ja metsät pisteyttämättä. Eniten pisteitä kerännyt pelaaja voittaa.
Onkamo
Onkamo tarkoittaa seuraavia paikkoja:
Carcassonne: Kivikausi
Versiot ja lisäosat
Kivikausi-versioon on saatavilla tällä hetkellä yksi lisäosa, joka on Suomessa julkaistu Perus-Carcassonnelle kootun, Kreivi ja Kuningas -lisäosan mukana. Siinä kivikauteen tulee lisää viisi erikoispelilaattaa, joista pelaajat valitsevat yhden laatan (kaksinpelissä kaksi laattaa) sattumanvaraisesti itselleen.
Laatat ovat: Seuraavat neljä laattaa voidaan pelata pelialueelle pakasta vedetyn pelilaatan sijasta:
Fabolous
Fabolous, oikealta nimeltään John David Jackson, (s. 18. marraskuuta 1977 Brooklyn, New York, New York) on yhdysvaltalainen rap-artisti. Hän nousi kuuluisuuteen vuonna 2001 julkaistuaan singlen ”Can’t Deny It” ja sitä seuranneen Ghetto Fabolous -albumin. Yhteensä Fabolous on julkaissut kuusi albumia, ja hänet tunnetaan aktiivisena vierailijana muiden artistien kappaleilla.
Biografia
Fabolous syntyi 18. marraskuuta 1977 Brooklynissa New Yorkissa. Hänellä on afroamerikkalaisia ja dominikaanisia sukujuuria. Fabolous kasvoi Bedford-Stuyvesant-nimisessä lähiössä Brooklynissä. High schoolissa Fabolous alkoi harkitsemaan rap-uraansa. Hänet kutsuttiin DJ Cluen WQHT Hot 97 -liveohjelmaan, jossa hän teki levytyssopimuksen Desert Storm Recordsin kanssa. Tämän jälkeen hän vieraili useilla DJ Cluen mixtapeilla.
2001–2002: Ghetto Fabolous
Fabolouksen debyyttialbumi Ghetto Fabolous julkaistiin 11. syyskuuta 2001. Se sijoittui Billboard 200 -listan 4. sijalle myyden ilmestymisviikollaan 143 000 kappaletta. Albumin ensimmäinen single ”Can’t Deny It” kuultiin radiossa joulukuussa 2001 ja se julkaistiin kaupallisesti maaliskuussa 2002. Singlen oli tuottanut Rick Rock ja sillä vieraili Nate Dogg. Albumin toinen single oli ”Young’n (Holla Back)”.
2003: Street Dreams
Fabolouksen toinen studioalbumi Street Dreams julkaistiin 2. maaliskuuta 2003. Albumin ensimmäinen single ”Can’t Let You Go” julkaistiin helmikuussa 2003. Singlellä vierailivat Lil' Mo ja Shorey, ja sen tuotannosta vastasi Just Blaze. Se sijoittui Rhythmic Top 40 -listan ykköspaikalle ja Billboard Hot 100 -listan 4. sijalle. Albumin muut singlet olivat ”This Is My Party” ja ”Trade It All Pt. 2”.
4. marraskuuta 2003 Fabolous julkaisi More Street Dreams, Pt. 2: The Mixtape -nimisen virallisen mixtapen. Se sisälsi edellisen albumin kappaleista tehtyjä remixejä.
2004–2006: Real Talk
Kolmas studioalbumi Real Talk julkaistiin 7. marraskuuta 2004. Albumi sijoittui ilmestymisviikollaan Billboard 200 -listan 6. sijalle 179 000 kappaleen myynnillään. Albumin kaksi ensimmäistä singleä ”Breathe” ja ”Baby” osoittautuivat Fabolouksen suurimmiksi hiteiksi. ”Babyllä” vieraili myös Mike Shorey. Albumin kolmannella ”Tit 4 Tat” -singlellä vieraili Pharrell. Albumin neljäs single oli ”Do the Damn Thang” (feat. Young Jeezy). Singlen musiikkivideo maksoi 30 000 dollaria.
2007–2008: From Nothin’ to Somethin’
Kesäkuussa 2007 julkaistiin Fabolouksen neljäs From Nothin’ to Somethin’ -niminen studioalbumi. Albumi sijoittui Billboard's Top R&B/Hip-Hop Albums -listan ykköspaikalle ja Billboard 200 -listan kakkospaikalle. Albumia myytiin ensimmäisellä viikolla 159 000 kappaletta.
Albumin ensimmäinen single oli nimeltään ”Diamonds”. Singlellä vieraili Young Jeezy. Lil Wayne taas vieraili kyseisen kappaleen remix-versiolla. Albumin toinen single oli ”Return of the Hustle” (feat. Swizz Beatz). ”Make Me Better” -nimisellä kolmannella singlellä vieraili Ne-Yo, ja sen oli tuottanut Timbaland. Kyseisestä singlestä muodostui myöhemmin suuri hitti. Se vietti 14 viikkoa Hot Rap Track Billboard Chart -listan ykköspaikalla. ”Baby Don’t Go” oli neljäs single, sillä vieraili T-Pain ja sen tuotti Jermaine Dupri.
2009–: Loso’s Way
Fabolous julkaisi viidennen Loso’s Way -nimisen studioalbuminsa heinäkuussa 2009. Albumin ensimmäisellä ”Throw It in the Bag” -singlellä vieraili The-Dream. Sen oli tuottanut Christopher Stewart. Albumin toinen single oli ”My Time”. Sillä vieraili Jeremih ja sen olivat tuottaneet The Runners ja Kevin ”KC” Cossom. Albumin kolmas single oli ”Everything, Everyday, Everywhere”. Sillä vieraili Keri Hilson ja sen tuotti Ryan Leslie. Kyseinen single sijoittui Billboard Hot 100 -listan ykköspaikalle, ja sitä myytiin 99 000 kappaletta ensimmäisellä viikolla.
Joshua Slocum
Joshua Slocum (20. helmikuuta 1844 Nova Scotia – katosi marraskuussa 1909) oli yhdysvaltalainen merikapteeni ja ensimmäinen ihminen, joka purjehti yksin maailman ympäri vuosina 1895–1898. Slocum oli 51-vuotias lähtiessään uhkarohkealle purjehdukselleen. Matkaan lähtiessään hänellä oli vain puolitoista dollaria taskussaan.
Yksinpurjehdus maapallon ympäri
Joshua Slocum karkasi jo nuorena merille. Hän oli purjehtija henkeen ja vereen eikä arvostanut uusia höyrylaivoja, joihin meriliikenne oli vääjäämättä siirtymässä. Hän oli itseoppinut merenkulkija joka taitavana purjehtijana eteni lopulta merikapteeniksi ja laivanvarustajaksi. Töitä yhä vähenevästä purjeveneiden kannasta oli kuitenkin vaikea saada. Slocum halusi päättää uransa suureen purjeveneseikkailuun. thumb|left|300px|Joshua Slocumin sluuppi Spray vuonna 1898. Slocum oli liki rahaton ja siksi varusteet yksin tehtävää maailmanympäripurjehdusta varten olivat sen mukaiset: Aluksena oli satavuotias, lahjoituksena saatu noin 11-metrinen sluuppi, Spray, jota hän oli parhaansa mukaan kunnostanut. Alukselta ei löytynyt edes kronometriä, jota jo tuolloin pidettiin edellytyksenä hänen riskialttiille yritykselleen. Navigoinnin hän päätti hoitaa käytettävissään olleilla välineillä: Kompassilla, sekstantilla, merikorteilla sekä taivaankappaleisiin perustuvan navigaatiokokemuksensa avulla. Mukaan hän otti myös ongen ja harppuunan ravinnonsaannin- sekä kiväärin ja revolverin itsensä turvamiseksi. Sen sijaan pelastusliivejä uimataidottoman Slocumin alukselta ei löytynyt.
Matka Bostonin satamasta alkoi hyvissä merkeissä 24. huhtikuuta 1895. Matkan ensimmäinen etappi tulisi olemaan Azorit, josta retken oli tarkoitus jatkua Gibraltarille ja sieltä edelleen Välimeren kautta Suezin kanavaan. Gibraltarin laivastotukikohdan brittien varoitukset Väli- ja Punaisellamerellä seilaavista muslimimerirosvoista saivat Slocumin kuitenkin muuttamaan suunnitelmiaan. Niinpä hän 25. elokuuta 1895 nosti purjeensa kohti Etelä-Amerikan eteläkärkeä päämääränään Tyynimeri. Reittimuutoksesta huolimatta merirosvot ilmaantuivat horisonttiin Marokon rannikon kohdalla. Lyhyen takaa-ajon jälkeen Slocum onnistui kuitenkin karistamaan ahdistelijansa kannoiltaan. Matkalla Slocum sai seurakseen – ilmeisesti hain tai miekkavalaan hyökkäyksessä – haavoittuneen delfiinin. Yhdessä he taittoivat merta yli 1 800 kilometrin verran.
Matkalla Tyynellemerelle Slocum pysähtyi kolmeksi viikoksi Rio de Janeirossa ystäviänsä tervehtimään ja matka jatkui 28. marraskuuta 1895 pitkin Etelä-Amerikan rannikkoa. Uruguayn rannikolla Spray juuttui matalikolla hiekkapohjaan, mutta läheisen Fort Teresan rannikkovartioston hinaaja veti Sprayn läheiseen Montevideon pääkaupunkiin saakka. Jatkettuaan matkaa Slocum joutui kahdesti intiaanien hyökkäyksen kohteeksi. Ensimmäisellä kerralla kaksi varoituslaukausta säikyttivät hyökkääjät pois. Toisella kerralla nukkumassa ollut Slocum heräsi kun veneeseen hiipinyt intiani astui Slocumin illalla kannelle kaatamiin mattonauloihin.
Myrskyjen vuoksi kesti yli kuukauden, ennen kuin Slocum onnistui pääsemään läpi Magalhãesinsalmesta. Seuraavan kerran hän pysähtyi vasta Samoalla oltuaan maissa viimeksi 72 vuorokautta aiemmin. Lokakuussa 1896 hän saapui Sydneyn satamaan, jossa hän vietti pari kuukautta nauttien paikallisen lehdistön ja seurapiirien mukanaan tuomasta julkisuudesta. Myös Melbournessa, jonne hän 23. joulukuuta 1896 saapui, vastaanotto oli lämmin. Vasta kesäkuussa 1897 hän jatkoi matkaa poikki Intian Valtameren.
Heinäkuun puolessa välissä hän saapui Kookossaarille, joita hän myöhemmin kuvaili "paratiisiksi maan päällä." Tämän vuoksi vierailu venyi yli kuukauden mittaiseksi. Hän pysähtyi vielä Rodriguesin saarella ennen kuin 17. marraskuuta 1897 saapui Etelä-Afrikan Durbaniin. Vaikka hänellä oli kunnia tavata buuripresidentti Paul Kruger ei tapaamista voida pitää onnistuneena. Kruger oli hieman aiemmin antanut maantieteilijöilleen tehtäväksi todistaa henkilökohtainen raamatun tulkintansa maan litteästä muodosta todeksi. "Maailman ympäri purjehtivaksi" esitelty Slocum päätti audienssin ennen kuin se kunnolla ehti edes alkaa. Epäonnistuneesta tapaamisesta huolimatta Slocum viipyi maassa muutaman kuukauden kunnes matka 26. maaliskuuta 1898 taas jatkui. thumb|right|Joshua Slocum vuonna 1898. Seuraavat kohteet olivat Saint Helena ja Ascension. 8. toukokuuta 1898 hän ylitti reitin, jota hän oli alkumatkasta purjehtinut ja oli näin ollen saavuttanut tavoitteensa olla ensimmäinen ihminen, joka on purjehtinut yksin maailman ympäri.
Katoaminen
14. marraskuuta 1909 tuolloin jo 65 vuoden ikään ehtinyt Slocum lähti purjehdusmatkalle kohti Orinocoa tarkoituksenaan edetä siitä Rio Negrolle asti, mutta hän ei päässyt perille vaan katosi aluksensa kanssa matkalla. Slocum julistettiin kuolleeksi vuonna 1924.
Slocum kirjoitti yksinpurjehduksestaan kuvauksen Yksinpurjehdus maapallon ympäri, joka julkaistiin vuonna 1899 ensin jatkosarjana lehdessä ja vuotta myöhemmin kirjana. Kirjaa pidetään yhä matkakirjallisuuden klassikkona. Jo aiemmin Slocum oli kirjoittanut teoksen Purjehdus Liberdadella Brasiliasta Amerikkaan, joka on ilmestynyt suomeksi samassa niteessä kuin yksinpurjehduskertomus.
Héctor Lavoe
thumb|Héctor Lavoen patsas. Héctor Juan Pérez Martínez eli Héctor Lavoe (30. syyskuuta 1946 – 29. kesäkuuta 1993) oli puertoricolainen salsalaulaja. Hän oli Luis Perezin ja Panchita Martínez poika ja itse kahden lapsen isä. Ensimmäinen poika José Alberto Pérez syntyi suhteesta Carmen Castron kanssa, ja Lavoe meni naimisiin Nilda Rosadon kanssa kuultuaan tämän odottavan toista poikaa, Héctor Jr:tä.
Lavoe syntyi Puerto Ricolla ja muutti 17-vuotiaana New Yorkiin. Hän aloitti uransa musiikkialalla jo pian tämän jälkeen. Hän liittyi vuonna 1967 Willie Colónin yhtyeeseen ja levytti sen kanssa lukuisia hittejä, joihin kuuluivat muiden ohella "El malo" ja "Canto a Borinquen". Myöhemmin Lavoe aloitti menestyksekkään soolouran (mm. hitit "El cantante", "Bandolera", "El periódico de ayer") ja esiintyi usein Fania All-Starsin vierailevana vokalistina.
"El Cantante" on Ruben Bladesin säveltämä, joka ei alun pitäen halunnut antaa sitä Lavoen laulettavaksi, mutta suostui vihdoin kun hän huomasi että se sopi paremmin Lavoen elämään kuin hänen omaansa.
Elämäkertaelokuva
Lavoen elämästä on tehty elokuva El Cantante, jonka on ohjannut Leon Ichaso. Lavoeta siinä näyttelee Marc Anthony ja tämän vaimoa Nilda Rosadoa (lempinimeltään Puchi) Jennifer Lopez. Miltei parasta elokuvassa on tv-kriitikko Timo Peltosen mukaan lopussa esitettävä salsakappale "El dia de mi suerte". Elokuva korjaa muutamia Lavoen kuoltua muistokirjoituksessa esitettyjä tietoja, kuten kuolinsyyn, joksi aikoinaan aidskomplikaatioiden sijasata väitettiin sydänkohtausta, ja masennuksen, jonka syyksi myöhemmin on paljastunut runsas huumeidenkäyttö. Elokuva ei pureudu kovin vahvasti Lavoen elämään, vaan kriitikon mukaan "se valuu [katsojan] silmien edessä kuin huumeidenkäyttäjän iltapäivä".
Lidice
thumb|250px|Lidicen lasten muistomerkki Lidicessä osoittaa lapsiuhrien määrän. Sen on 1990-luvulla suunnitellut taiteilija Marie Uchytilová. Lidice on kylä Keski-Böömin läänissä Tšekissä, 22 kilometriä Prahasta luoteeseen, lähellä Kladnon kaupunkia. Kylä tuli kuuluisaksi, kun natsit valitsivat sen sattumanvaraisesti kohteeksi kostoiskulle natsijohtaja Reinhard Heydrichin murhan takia. Käskyn kostoiskusta antoivat Adolf Hitler ja SS-johtaja Heinrich Himmler ja sen toteuttivat Böömin ja Määrin SS-joukot. 50.14444°N, 14.20028°W Isku tapahtui 10. kesäkuuta 1942. Kylän yli 16-vuotiaat miespuoliset asukkaat (172) ammuttiin, kun taas useita satoja naisia ja lapsia lähetettiin Puolaan Chełmnon tuhoamisleiriin. Ainoastaan 153 naista ja 17 lasta selvisi leiriltä takaisin. Kylän jokainen rakennus räjäytettiin ja poltettiin. Sen jälkeen rauniot raivattiin ja niiden päälle ajettiin maata ja sementtiä. Hävitys sinetöitiin painamalla alueesta uudet kartat, joista Lidice oli poistettu.
Koska natsit yrittivät saada maailman unohtamaan tapahtuman, syntyi vastareaktio. Kyliä ja sairaaloita nimettiin Lidice-nimellä esimerkiksi Meksikossa, Venezuelassa, Panamassa ja Brasiliassa. Coventryssä on kaupunginosa Lidice. Tšekkiläinen säveltäjä Bohuslav Martinů teki aiheesta sävelteoksen Památník Lidicím eli Lidicen muistoksi (1943). Siinä olevan teeman ta-ta-ta-taa on tulkittu viittaavan sekä Beethovenin 5. sinfoniaan että sähkötyksen v-kirjaimeen (victory). Elokuvaohjaaja Humphrey Jennings teki aiheesta filmin The Silent Village (1943). Myöhemmin (1975) myös brittiläinen filmi Operation Daybreak on saanut aiheensa Lidicen tapahtumasta.
Kylä jälleenrakennettiin toisen maailmansodan jälkeen vuonna 1949 tuhotun kylän pohjoispuolelle. Vuonna 2003 siellä oli 451 asukasta.
Gösta Åsbrink
Karl Gösta Åsbrink (18. marraskuuta 1881 Ekerö – 19. huhtikuuta 1966 Tukholma) oli ruotsalainen voimistelija, nykyaikainen viisiottelija ja olympiavoittaja. Hän voitti olympiamitalin molemmissa lajeissaan.
Åsbrink kuului Ruotsin joukkueeseen, joka voitti miesten joukkuevoimistelun kultaa Lontoon kesäolympialaisissa 1908. Neljä vuotta myöhemmin Tukholman kotiolympialaisissa Åsbrink osallistui nykyaikaiseen viisiotteluun, jossa sijoittui yksilökilpailun hopealle maanmiehensä Gösta Lilliehöökin jälkeen. Georg de Laval varmisti Ruotsille ensimmäistä kertaa olympialaisissa kilpaillussa lajissa kolmoisvoiton.
Rokki (Rauma)
Rokki on Raumaan kuuluva niemi Karvatin saaren pohjoispuolella. Siellä on yksi Rauman vierasvenesatamista ja niemen päässä on suosittu virvelöintipaikka.
Onni Määttänen
Onni Henrik Määttänen (10. helmikuuta 1908 Ilomantsi – 13. kesäkuuta 2010 Joensuu) oli Mannerheim-ristin ritari n:o 119 ja ainoa 100 vuotta täyttänyt ritari. Sodan jälkeen Määttänen toimi maanviljelijänä Ilomantsin Maukkulassa vuoteen 1979 saakka. Hänelle on myönnetty talousneuvoksen arvonimi. Määttänen asui Joensuussa.
Talvisodassa Määttänen palveli lähellä kotiseutuaan Ilomantsin lohkolla toimien komppanianvääpelinä. 13. joulukuuta 1939 hän haavoittui lievästi Oinassalmella.
Jatkosodassa Määttäsestä tuli kaukopartiomies Osasto Kuismasen riveihin. Ritarinimitykseensä 1. elokuuta 1943 mennessä ErP 4:n kaukopartionjohtaja, vääpeli Määttänen oli ehtinyt suorittaa 16 partiomatkaa. Määttänen oli mukana esimerkiksi Petrovski Jamin huoltokeskuksen tuhoamisretkellä.
Ritarinimityksen perusteluissa mainitaan hänen yhtenä ominaisuutenaan mielenmaltti. Tämä ilmeni hieman erikoisella tavalla hänen haavoittuessaan eräällä partiomatkalla. Määttänen salasi haavoittumisensa ja toimi partiossa loppumatkan ajan tavalliseen tapaan. Toiset saivat tietää vammasta vasta partion palattua tukikohtaan.
Määttäsen viimeinen partiomatka on kuuluisa. Seitsemän miehen partio toimi Karhumäen eteläpuolella syyskuussa 1944. Muonan loppuessa partio yritti saada yhteyden yksikköönsä täydennyksen tilaamista varten, mutta yhteyttä Kyynel-radiolla ei saatu. Yksi partion miehistä oli lisäksi kuumeessa. Kun vastaus viimein saatiin, viesti kuului: Sotatoimet loppuneet tulkaa kotiin niin kuin pääsette. Paluumatka kävellen olisi vienyt kolme viikkoa. Seuraavassa yhteydessä partiolle kuitenkin luvattiin noutolento. Lento oli poikkeuksellinen, koska se tapahtui Neuvostoliiton puolelle ilman lupaa aselevon ollessa jo voimassa.
Hänet ylennettiin ylivääpeliksi 24. helmikuuta 1968.
Mannerheim-ristin ritareista paikalla olivat Tuomas Gerdt ja Pentti Iisalo. Myös Iisalo piti juhlapuheen Määttäselle. Iisalo kuoli itse 8 kk myöhemmin samana vuonna. Neljäs elossa ollut ritari Heikki Nykänen ei päässyt osallistumaan juhliin.
Määttänen asui kotonaan 97-vuotiaaksi asti ja asui sen jälkeen joensuulaisessa sairaskodissa aina kuolemaansa saakka. Määttänen kuvaili vointiaan vielä hyväksi 100-vuotissyntymäpäivänsä aattona. Hän ei kuitenkaan enää osallistunut Itsenäisyyspäivän vastaanotolle.
Määttänen kuoli 102-vuotiaana sairaalassa Joensuussa.
Choplifter
Choplifter (tyyliteltynä Choplifter!, ) on Dan Gorlinin kehittämä ja Brøderbund Softwaren julkaisema toimintapeli. Peli on julkaistu vuonna Apple II:lle ja sen jälkeen käännetty useille muille alustoille, muun muassa Segan julkaisemana kolikkopelinä Sega System 1 -alustalle.
Pelistä on julkaistu uusintaversio Choplifter HD vuonna 2011.
Pelaaminen
thumb|left|260px|Kuvakaappaus pelin Apple II -versiosta. Pelin tavoitteena on pelastaa henkilöitä helikopterilla. Pelaajan on väisteltävä vaaroja ja lennettävä kyytiin poimitut henkilöt turvaan tukikohtaan.
Vaikka pelissä voi ampua vastustajia siitä ei pidetä pistelaskua: Gorlinin itsensä mukaan se on pelin tylsä osuus. Pelin varsinainen tavoite on toisten auttaminen. thumb|right|250px|Commodore Educator64 (oikealla), avattuna suorittamassa Choplifteriä.
Kehitys
Pelin kehitti Dan Gorlin vuonna 1981 tutustuessaan Apple II Plus -tietokoneen ominaisuuksiin. Gorlin oli kiinnostunut helikoptereista ja kehitti oman simulaation helikopterilentämisestä: aluksi Gorlin yritti ensimmäisen persoonan näkökulmaa mutta hylkäsi tavoitteen liian vaativana. Gorlin sai ehdotuksen pelastaa henkilöitä Defenderin tapaan ja tutustui peliin tämän perusteella.
Antti Tuisku (albumi)
Antti Tuisku on Idols-ohjelman kautta poplaulajaksi päässeen Antti Tuiskun toinen albumi, joka julkaistiin 11. toukokuuta 2005 Sony BMG -levy-yhtiön kautta.
Antti Tuisku oli Suomen albumilistalla 20 viikkoa, joista ykkösenä ensimmäiset kaksi ja lisäksi vielä yhden myöhemmin. Maan kymmenen myydyimmän albumin joukossa se oli 11 viikon ajan.
Albumilta julkaistiin kaksi singleä, joista ensimmäinen oli ”Tyhjä huone”, joka nousi ilmestyttyään suoraan Suomen singlelistan kärkipaikalle. Yhteensä se vietti listalla kahdeksan viikkoa. Toisena singlenä, joskin vain promona, julkaistiin tuplasingle, joka sisälsi kappaleet ”Läpi jään” ja ”Yksityinen”.
Albumi saavutti platinalevyn rajan julkaisuvuonnaan 2005.
Joutsen (tähdistö)
Joutsen (lat. Cygnus, gen. Cygni) on pohjoisen taivaan tähdistö, jonka poikki kulkee Linnunrata. Tähdistössä on varsin runsaasti Linnunradan sumuja, tähtijoukkoja ja pimeitä sumuja sekä kiinnostavia tähtiä. Linnunrata pyörii siten, että Aurinkomme lähitähtineen liikkuu Joutsenen suuntaan.
Joutsenen tähdistöstä löydettiin vuonna 2014 ensimmäinen maan kokoinen elinkelpoinen planeetta, Kepler-186f. 23. heinäkuuta 2015, NASA tiedotti, että tähdistöstä löydettiin toinenkin mahdollisesti elinkelpoinen eksoplaneetta, joka nimettiin Kepler-452b:ksi.
Tähtiä
Deneb (Alfa (α) Cygni) on paitsi Joutsenen myös koko tähtitaivaan absoluuttisesti kirkkaimpia tähtiä, 60 000 kertaa kirkkaampi kuin Aurinko. Kesäöinä Deneb muodostaa Lyyran Vegan ja Kotkan Altairin kanssa Kesäkolmion. Albireo (Beta (β) Cygni) on yksi kauneimmista kaksoistähdistä, jonka tähdet ovat 34 kaarisekunnin päässä toisistaan ja silmiinpistävän erivärisiä: toinen on kullankeltainen, toinen syaaninsininen. Värit erottuvat parhaiten isommalla teleskoopilla. Todellisuudessa tähtien värit eivät ole mitenkään poikkeuksellisen silmiinpistäviä, mutta niiden sijaitessa lähekkäin ihmissilmä korostaa niiden välistä kontrastia.
61 Cygni on nopea tähtitaivaan vaeltaja ja samalla kaksoistähti. Tähti liikkuu useita kaarisekunteja vuodessa taustatähtiin nähden, ja se on harrastajienkin havaittavissa. Tähti on vain 11 valovuoden päästä aurinkokunnasta ja oli ensimmäisiä tähtiä joiden etäisyys saatiin selville mittauksilla.
Tähdistön alueelta tunnetaan myös muutamia eksoplaneettakuntia, esimerkiksi tähtien 16 Cygni B ja HD 188753 A ympäriltä. NASAn eksoplaneettoja etsivä Kepler-avaruusteleskooppi on jatkuvasti suunnattu Joutsenen tähdistöä kohti, ja se saattaa löytää planeettakuntia runsaasti lisää.
Syvän taivaan kohteet
Denebin lähellä sijaitseva Pohjois-Amerikka-sumu eli NGC 7000 on tunnettu emissiosumu, joka valokuvissa näyttää paljon Pohjois-Amerikan mantereelta. Sumu peittää taivaalta 10 täydenkuun alan, mutta sillä on pieni pintakirkkaus, joten sitä on vaikea havaita paljain silmin ellei käytä apuna UHC-suodinta. NGC 7000 löydettiin 1890-luvulla ensimmäisissä pitkän valotusajan tähtikuvista. Sumu koostuu lähinnä ionisoituneesta vedystä, joka antaa sille sen tunnusomaisen punaisen värin. Sumun ja Maan välissä on tähtienvälisiä pölypilviä, jotka peittävät osia sumusta taakseen ja antavat sille sen ominaismuodon. Sumun länsipuolella on pimeän sumun LDN 935 erottama pienikokoisempi Pelikaanisumu. Noin 20 000 vuotta sitten räjähtäneen supernovan jäänteet muodostavat Cirrus-sumun, joka koostuu muutamasta NGC-kohteesta (6960, 6992 ja 6995), on pintakirkkaudeltaan erittäin himmeä harsomainen sumu, sumu on kuitenkin huomattavasti helpompi havaita OIII-suotimen läpi. NGC 6992/6995 muodostavat sumun länsiosan. Messierin kohteista Joutsenessa ovat tähtijoukot M29 ja M39. M29 eli NGC 6913 on pienehkö avoin tähtijoukko meistä noin 3000-5000 valovuoden päässä, jonka löysi Charles Messier 1764. Joukon tarkkaa etäisyyttä on vaikea arvioida koska on erittäin vaikea mitata paljonko joukon tähtien valo himmenee matkalla. M39 on lähempänä Maata, noin 800 valovuoden päässä. Senkin löysi Charles Messier samana vuonna kuin edellä mainitunkin joukon. Joukon muodostaa noin 30 löyhästi yhteen kasautunutta tähteä.
Vilkkusumu (NGC 6826) on ihmissilmän muotoinen planetaarinen sumu. Sumu on saanut nimensä siitä että se himmenee tai jopa katoaa jos sitä katsoo suoraan, mutta katsomalla hieman kohteesta sivuun se ilmestyy taas näkyviin kirkkaampana. Halkaisijaltaan se on noin 2,3 kaariminuuttia ja kirkkaudeltaan alle +10m.
Mytologia
Kreikkalaisessa mytologiassa Joutsenen tähdistö edustaa useita joutsenia, kuten Zeusta kun hän naamioi itsensä joutseneksi päästäkseen suutelemaan spartalaiskuninkaan vaimoa Ledaa. Lisäksi Orfeuksen kerrotaan muuttuneen kuolemansa jälkeen joutseneksi ja sijoitetun taivaalle lyyransa viereen.
Georg Muffat
Georg Muffat (1653–23. helmikuuta 1704) oli saksalainen barokkisäveltäjä.
Georg Muffatin tuotantoon kuuluu sonaatteja, orkesterisarjoja, concerto grossoja, toccatoja ja muuta musiikkia. Hänen poikansa oli säveltäjä Gottlieb Muffat.
Moonrise Kingdom
Moonrise Kingdom on vuonna 2012 ensi-iltansa saanut Wes Andersonin ohjaama draamakomedia, jonka ovat käsikirjoittaneet Anderson ja Roman Coppola. 1960-luvun Uudesta Englannista kertovan elokuvan pääosia, karkumatkalle lähteviä 12-vuotiaita rakastavaisia esittävät Jared Gilman ja Kara Hayward.
Aikuisrooleissa näyttelevät muun muassa Bruce Willis, Edward Norton, Tilda Swinton, Frances McDormand ja Bill Murray.
Elokuvan ensiesitys oli Cannesin 65. elokuvajuhlilla 16. toukokuuta 2012.
Vuonna 2016 Moonrise Kingdom äänestettiin BBC:n kyselyssä vuosisadan sadan parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Alouette
Laulua pidetään ensisijaisesti ranskalaiseen kulttuuriin kytkeytyvänä, mutta kanadanranskalaiset ovat pitäneet sitä tunnusmelodianaan. Laulu sopii sikäli hyvin työlauluksi, että se on yksitoikkoinen, mutta hereillä pitävä ja sen säkeistöt pitenevät sitä mukaa kuin lauluun tulee uusia kohteita, josta höyheniä nykitään.
500px|center
Tsubasa Honda
Tsubasa Honda (, 27. kesäkuuta 1992) on japanilainen näyttelijä ja malli. Hän on toiminut mallina Seventeen-, Love Berry- ja Non-no-lehdille sekä näytellyt muun muassa TV-sarjoissa sekä elokuvissa kuten Ao Haru Ride, Kishūteneki Terminal ja Koinaka.
Alouette
Seuraavassa säkeistössä tulee mukaan nokka
Muita leivoslauluja
Leivosesta kertovia lauluja ovat muun muassa
Sissiviljely
thumb|Sissiviljelyn logolla merkitty sissiviljelmä katutyöaukossa.|289x289px Sissiviljely tarkoittaa julkisilla paikoilla tai muiden mailla tapahtuvaa viljelyä. Se voidaan lukea osaksi kaupunkiviljelyä ja on yleensä melko pienimuotoista. Tyypillisesti sissiviljely tapahtuu hylätyillä tai maanomistajan hoitamatta jättämillä maa-alueilla, kuten tyhjillä tonteilla.
Kuvaus
Useimmiten sissiviljely tapahtuu luvatta, mutta mikäli kasvimaasta toivotaan pysyvää, on syytä pyytää lupa maanomistajalta. Luvatta tapahtuvasta sissiviljelystä voi myös koitua seurauksia. Salamyhkäisemmät sissiviljelijät toimivat yleensä öisin. Varsinkin suurempia sissiviljelytempauksia järjestetään kuitenkin yleensä kirkkaassa päivänvalossa ammattimaisen kaltaisesti toimien, jolloin toiminta voi satunnaiselle ohikulkijalle vaikuttaa tavalliselta talkootoiminnalta tai vaikkapa kaupungin puisto-osaston työskentelyltä.
Sissiviljely on nostanut merkittävästi suosiotaan 2000-luvulta lähtien muun kaupunkiaktivismin ohella erityisesti länsimaisissa suurkaupungeissa. Kasvimaan hoidon lisäksi sissiviljelyyn liittyykin usein toimintaa ilmastonmuutosta vastaan ja huolta maailman ruokakriisistä sekä luonnon monimuotoisuudesta.
Sissiniityt
Eräs Suomessa uutisoitu sissiviljelyn muoto on sissiniityt. Kotoperäisten luonnonkukkien viljelyssä omin luvin on tarkoitus muuttaa kaupunkien joutomaita niityiksi. Näiden niittyjen tavoitteina puolestaan on muun muassa suojella luonnon monimuotoisuutta: lajikirjoltaan monipuolisilla sissiniityillä tavoitellaan itse kasvilajien lisäksi myös pölyttäjien selviytymisen edesauttamista kaupunkiympäristössä.
Galleria
<Gallery> File:Guerrilla gardening in Pigneto (Rome) 2.JPG|Sissiviljelyä Roomassa File:Guerrilla gardening.jpg|Sissiviljelyä Calgaryssa. File:Guerillagardeners.jpg|Sissiviljelyä Alankomaissa. File:Guerilla Gardening in front of Flying Pigeon LA.jpg|Sissiviljelyä Los Angelesissa. </Gallery>
Ajan hermo
Albumilla on mukana myös "Looking for Problems?" -niminen bonus-DVD.
Alkhla
Alkhla on siperialaisessa mytologiassa hirviö, joka aiheuttaa auringon- ja kuunpimennykset nielaisemalla taivaankappaleet. Hyökkäyksistä jää jäljet, ja myyttien mukaan Kuun laikut ovat Alkhlan aiheuttamien haavojen arpia.
Clarium Capital Management
Clarium Capital Management hallinnoi noin 1,5 miljardin dollarin sijoitusomaisuutta. Kesällä 2008 sillä oli hallinnassaan jopa 7,8 miljardin dollarin edestä sijoituksia.